Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: Elszámolási csekk alatt a csekkjogi szabályok szövegének közzétételérõl szóló 2/1965. (I. 24.) IM rendelet 39. §-
Paragraph Index: 932

Elszámolási csekk alatt a csekkjogi szabályok szövegének közzétételérõl szóló 2/1965. (I. 24.) IM rendelet 39. §- ában meghatározott elszámolási csekket kell érteni. Itt az ügyfelek által kiállított forint és deviza csekkek beváltása miatti terheléseket kell feltüntetni. Nem tartalmazhatja az utazási csekkek eladásának forgalmát. Az „a”, „b” oszlopokban az adatszolgáltatóhoz banki adatrögzítést igénylõ formában (formanyomtatványon, levélben, automatikus módszerrel nem rögzített faxon, telefonon, szóban) érkezõ megbízásokat kell figyelembe venni. Ezekben az oszlopokban fel kell tüntetni azokat a rendszeresen ismétlõdõ (állandó) megbízásokat, amelyeket teljesítésük alkalmával manuálisan kell rögzíteni. A „c”-tõl „l”-ig terjedõ oszlopokban az adatszolgáltatóhoz elektronikus úton (pl.: home-banking, tele-banking, internet, mobiltelefon, különféle adathordozó segítségével) érkezõ megbízásokat kell figyelembe venni. A besatírozott részekre adatokat nem lehet írni. Értelemszerûen egyes fizetési módoknál nem papíralapúnak minõsülnek a bankközi klíring rendszeren keresztül az adatszolgáltatóhoz érkezõ, az ügyfelek forint bankszámláinak terhelését eredményezõ beszedési tranzakciók is, ugyanakkor papíralapúak az okmányokkal alátámasztott beszedések. Azokat a rendszeresen ismétlõdõ megbízásokat (ún. állandó megbízások), amelyeket az ügyfelek elsõ alkalommal papíron adnak meg, késõbb azonban automatikusan, elektronikus úton teljesülnek a nem papíralapú tranzakciók között kell feltüntetni.

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes